[{"text_idx": "#000000", "text": "Ur wech bep daou viz e kenaozomp gant Radio Naoned ur stal sevel ur gronikenn. Ar stal a zo buhezet d\u2019ar Sadorn gant Liza Jakez-Vargas, e-karg eus ar c\u2019helenn e Kenteliou\u0300 an Noz, ha Marianne Vaidie, animatourez radio e Radio Naoned."}, {"text_idx": "#000004", "text": "Klikit aman\u0303 evit selaou ouzh ar podkast"}, {"text_idx": "#000008", "text": "An dizingalderiou\u0300 etre ar merc\u2019hed hag ar baotred a grog er skol. Diwar studiadenn Edith Marue\u0301jols, doktorez war an douaroniezh, e tispleg Mathilde deomp implij ar porzhiou\u0300-skol kentan\u0303 derez gant ar vugale. Ar baotred a c\u2019hoari mell-droad e-kreiz hag ar merc\u2019hed a chom war ar bordou\u0300. Hervez Mathilde eo pouezus en em son\u0303jal war an dra-se rak ar porzh-skol a zo al lec\u2019h foran kentan\u0303 ma vez darempredet gant ar vugale."}, {"text_idx": "#000010", "text": "Muioc\u2019h-mui e vez lakaet ar gaoz war an ingalded etre ar merc\u2019hed hag ar baotred, ha gwell a se ! Met labour a chom c\u2019hoazh. E bed ar sonerezh da skouer n\u2019eo ket kevelet ar merc\u2019hed hag ar baotred war al leurennou\u0300. Anne-Gae\u0308lle \u2018deus bet c\u2019hoant da ziskouez dre ur gronikenn, pegen skan\u0303v e oa an niver a vaouezed war leurennou\u0300 ar vro. Diwar skoueriou\u0300 ha sifrou\u0300 kavet ganti en hec\u2019h enklaskou\u0300 e tispleg deomp na ral e vez klevout merc\u2019hed o senin\u0303 dreist-holl. Festou\u0300-noz, sonadegou\u0300 met ivez er bagadou\u0300 n\u2019eus ket kalz a vaouezed anvet da Benn Sonerez c\u2019hoazh."}, {"text_idx": "#000027", "text": "Istor Breizh gant Visant Roue"}, {"text_idx": "#000028", "text": "Alies e kroger da gomz diwar-benn ar Vretoned p\u2019en em gavont da Arvorig. Met un istor hir \u2018zo bet a-raok. Alese ar goulenn-man\u0303 : adalek pegoulz ez eus anv eus Breizh en istor ?"}]